CELEX: 32011D0043
Language: sk
Date: 2011-01-21 00:00:00
Title: 2011/43/EÚ: Rozhodnutie Komisie z  21. januára 2011 , ktorým mení a dopĺňa rozhodnutie 2010/468/EÚ, ktorým sa stanovuje dočasné obchodovanie s odrodami druhu Avena strigosa Schreb., ktoré nie sú zahrnuté v spoločnom katalógu odrôd poľnohospodárskych rastlinných druhov ani v štátnych odrodových knihách členských štátov [oznámené pod číslom K(2011) 156]  Text s významom pre EHP

22.1.2011   
            
            
               SK
            
            
               Úradný vestník Európskej únie
            
            
               L 19/19
            
         ROZHODNUTIE KOMISIE
   z 21. januára 2011,
   ktorým mení a dopĺňa rozhodnutie 2010/468/EÚ, ktorým sa stanovuje dočasné obchodovanie s odrodami druhu Avena strigosa Schreb., ktoré nie sú zahrnuté v spoločnom katalógu odrôd poľnohospodárskych rastlinných druhov ani v štátnych odrodových knihách členských štátov
   [oznámené pod číslom K(2011) 156]
   (Text s významom pre EHP)
   (2011/43/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 66/402/EHS zo 14. júna 1966 týkajúcu sa obchodovania s osivom obilnín (1), a najmä na jej článok 17 ods. 1,
   keďže:
   
               (1)
            
            
               Rozhodnutím Komisie 2010/468/EÚ (2) sa do 31. decembra 2010 povoľuje obchodovanie s osivom odrôd druhu Avena strigosa Schreb. (ďalej len „A. strigosa“), ktoré nie sú zahrnuté v spoločných katalógoch odrôd poľnohospodárskych rastlinných druhov ani v štátnych odrodových knihách členských štátov.
            
         
               (2)
            
            
               Dočasné ťažkosti s celkovým zásobovaním druhom A. strigosa, z dôvodu ktorých sa prijalo rozhodnutie 2010/468/EÚ, pretrvávajú. Preto je potrebné predĺžiť obdobie platnosti povolenia stanoveného v uvedenom rozhodnutí.
            
         
               (3)
            
            
               Podľa informácií, ktoré Komisii poskytli členské štáty, sa zdá, že na vyriešenie týchto ťažkostí so zásobovaním je na rok 2011 potrebné dodatočné celkové množstvo dosahujúce hmotnosť 5 130 ton, keďže Belgicko informovalo Komisiu, že na uvedené obdobie potrebuje 300 ton, Francúzsko 3 700 ton, Nemecko 300 ton, Taliansko 280 ton, Španielsko 300 ton a Portugalsko 250 ton.
            
         
               (4)
            
            
               Rozhodnutie 2010/468/EÚ by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto nariadení sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,
            
         PRIJALA TOTO ROZHODNUTIE:
   Článok 1
   Rozhodnutie 2010/468/EÚ sa mení a dopĺňa takto:
   
               1.
            
            
               Článok 1 sa mení a dopĺňa takto:
               
                           a)
                        
                        
                           v odseku 1 sa slová „31. decembra 2010“ nahrádzajú slovami „31. decembra 2011“;
                        
                     
                           b)
                        
                        
                           odsek 2 sa nahrádza takto:
                           „2.   Celkové množstvo osiva, s ktorým je podľa tohto rozhodnutia povolené v Únii obchodovať, nepresiahne v roku 2010 hmotnosť 4 970 ton. Celkové množstvo osiva, s ktorým je podľa tohto rozhodnutia povolené v Únii obchodovať, nepresiahne v roku 2011 hmotnosť 5 130 ton.“
                        
                     
         
               2.
            
            
               V článku 3 druhom odseku sa slová „31. decembra 2010“ nahrádzajú slovami „31. decembra 2011“.
            
         Článok 2
   Toto rozhodnutie je určené členským štátom.
   
      V Bruseli 21. januára 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES 125, 11.7.1966, s. 2309.
   
      (2)  Ú. v. EÚ L 226, 28.8.2010, s. 46.